Қазақстанда коронавирус жұққан мыңнан астам адам негізгі статистикаға енгізілмеген
"Қазақстанда коронавирус жұққан мыңнан астам адам негізгі статистикаға енгізілмеген" | "https://abai.kz/post/114149"
TITLE: Қазақстанда коронавирус жұққан мыңнан астам адам негізгі статистикаға енгізілмеген
URL: https://abai.kz/post/114149
META: "Қазақстанда коронавирус жұққан мыңнан астам адам негізгі статистикаға енгізілмеген" | "https://abai.kz/post/114149"
DATE: 08.06.2020
AUTHOR(s): Abai.kz
TOTAL WORDS: 221
TEXT: Қазақстанда коронавирус жұққан, бірақ ауру белгілері жоқ адамдар саны 1044-ке жеткен. Бұл туралы 7 маусымда таңертең денсаулық сақтау министрлігі хабарлады. Ведомство 3 маусымнан бастап симптомы жоқ науқастарды негізгі статистикаға енгізбей, бөлек есептейтінін хабарлаған еді. 6 маусымда елде "ауру белгілері" байқалмаған осындай 357 адам анықталған. Бұл "ауру белгілері бар науқастардан" шамамен екі есеге көп. Жексенбі күні министрлік өткен тәулікте 183 науқас анықталды деп хабарлаған. Министрліктің мәліметінше, "ауру белгілері" байқалмаған адамдар төмендегі облыс және қалалардан анықталған: Нұр-Сұлтан —141, Алматы — 95, Шымкент — 131, Ақмола облысы — 13, Ақтөбе облысы — 17, Алматы облысы — 73, Атырау облысы — 65, Шығыс Қазақстан облысы — 48, Жамбыл облысы — 16, Батыс Қазақстан облысы — 136, Қарағанды облысы — 102, Қостанай облысы — 5, Қызылорда облысы — 48, Маңғыстау облысы — 71, Павлодар облысы — 10, Солтүстік Қазақстан облысы — 40, Түркістан облысы — 33. Сәуір айының соңында індет өршіп, коронавирустан қайтыс болғандар саны артқан шақта денсаулық сақтау министрлігі коронавируспен байланысты адам өлімі статистикасын да вирустан қайтыс болғандар және өліміне коронавирус себеп болмағандар деп екі бөлек жүргізе бастаған. Бірақ соңғысының статистикасы көпке дейін айтылмай келген. Соңғы мәлімет бойынша, Қазақстанда 12 694 адамнан коронавирус табылған. Бұған қоса, коронавирус жұққан, бірақ симптомы жоқ 1044 адам бар. 7135 адам жазылған. 53 адам қайтыс болған. Одан бөлек, министрліктің айтуынша, коронавирус жұққан 37 адамның өлімінің басты себебі COVID-19 емес. Abai.kz
